Δημήτρης Τζωρτζόπουλος

Ο Δημήτρης Τζωρτζόπουλος είναι Έλληνας φιλόλογος και φιλόσοφος.

 Βιογραφικά στοιχεία 
Γεννήθηκε στο Αγρίνιο στις 7 Δεκεμβρίου του 1952. Αποφοίτησε από το Ιδιωτικό Γυμνάσιο-Λύκειο του Αγρινίου και σπούδασε φιλολογία και φιλοσοφία στη Φιλοσοφική Σχολή του Εθνικού και Καποδιστριακού Πανεπιστημίου Αθηνών. Έκανε μεταπτυχιακές σπουδές με υποτροφία στη Γερμανία (στα Πανεπιστήμια του Μονάχου και του Würzburg, με ειδίκευση στη Φιλοσοφία, στην Ψυχολογία και στη Νεοελληνική Φιλολογία) και τις ολοκλήρωσε με την αναγόρευσή του σε Δρ. Φιλοσοφίας από τη Φιλοσοφική Σχολή του ΕΚΠΑ χάρη στη διδακτορική του διατριβή: Η έννοια της ατομικότητας στη «Φαινομενολογία του πνεύματος» του Χέγκελ (1999).

 Επαγγελματικά στοιχεία 
Υπηρέτησε στη Δευτεροβάθμια Εκπαίδευση ως Καθηγητής Φιλόλογος και δίδαξε στην Τριτοβάθμια Εκπαίδευση Εισαγωγή στη Φιλοσοφία και Φιλοσοφία της Παιδείας.

Τα κύρια φιλοσοφικά του ενδιαφέροντα εστιάζονται στη νεότερη και σύγχρονη φιλοσοφία με ιδιαίτερη έμφαση στον Hegel, καθώς και στους Nietzsche και Heidegger. Εστιάζονται επίσης στην αρχαία φιλοσοφία με κύρια έμφαση στον Πλάτωνα. Στο συγγραφικό του έργο συμπεριλαμβάνονται μελέτες σε συλλογικούς τόμους και εννέα περίπου δεκάδες άρθρα σε ελληνόγλωσσα και ξενόγλωσσα περιοδικά. Η γνώση ξένων γλωσσών (γερμανικά, αγγλικά, γαλλικά) του προσέφεραν έναν πολύ καλό εξοπλισμό κατά τη χρήση της διεθνούς βιβλιογραφίας με στόχο μια σφαιρική μελέτη και ερμηνεία των φιλοσόφων.

Ανέπτυξε ευρύτατη πνευματική, πολιτισμική, παιδαγωγική και κοινωνική δραστηριότητα. Συμμετείχε ως σύνεδρος και ομιλητής σε ημερίδες και συνέδρια, διοργάνωσε διαδικτυακά φιλοσοφικά σεμινάρια με μεγάλη συμμετοχή και διαχρονική ισχύ, ενώ συγχρόνως υπήρξε μέλος φιλοσοφικών εταιρειών και επιστημονικών επιτροπών σε φιλοσοφικά περιοδικά. Συνεργάστηκε επίσης με σημαντικούς εκδοτικούς οίκους, ειδικευμένους στην έκδοση φιλοσοφικών βιβλίων.

Διατηρεί επί σειρά ετών (από το 2010 κ.ε.) το φιλοσοφικό ιστολόγιο:  Hegel-Platon με μεγάλη αναγνωσιμότητα.

 Δημοσιεύσεις 

 (Συλλογικό, επιμέλεια Δ. Τζωρτζόπουλος) Ηράκλειτος ο Εφέσιος. Από το Χάος στο Φάος. "Διανόηση", 2025.
 Ιμ. Καντ: Τι σημαίνει: να προσανατολιζόμαστε στη σκέψη; «Ηριδανός», 2024.
 Πλάτων: Τι είναι η Θεωρία των Ιδεών; «Διανόηση», 2022.
 Πλάτων: Μένων: η Θεωρία της Ανάμνησης-για το Διδακτό της Πολιτικής Αρετής. «Ζήτρος», 2021.

 Martin Heidegger: Ερμηνευτική της ανθρώπινης ύπαρξης. (Ο θάνατος ως φαινόμενο της ζωής). «Διανόηση», 2021.

 Πλάτων: Φαίδρος: Έρως και ερμηνευτική διαλεκτική με αναγνώσεις Hegel-Heidegger. «Διανόηση», 2019.

 G. W. F. Hegel: Διαλεκτική του συγκεκριμένου. «Διανόηση», 2019.

 Martin Heidegger, Ερμηνεία και γλώσσα. Ερμηνευτική του πολιτικού. «Ρώμη», 2 τόμοι, 2017-2018.
 Friedrich Nietzsche: Ευρωπαϊκός Μηδενισμός. «Ηριδανός», 2016.

 (Μαζί με τον Στέφ. Ροζάνη): Martin Heidegger: Μεταστοχασμός και ερμηνεία. «Ρώμη», 2017.

 G. W. F. Hegel: Τι είναι διαλεκτική; Αυτεξούσιο και ελευθερία σκέψης. «Ηριδανός», 2016.

 G. W. F. Hegel: Η φιλοσοφία του πνεύματος: Το αντικειμενικό πνεύμα – το απόλυτο πνεύμα. «Παπαζήσης», 2015.

 Georg Lukacs: Ψευδής και αληθινή οντολογία του Χέγκελ: Περί της οντολογίας του κοινωνικού είναι. «Ηριδανός», 2015.

 Friedrich Nietzsche: Το επωφελές και το επιβλαβές της ιστορίας για τη ζωή. «Ηριδανός», 2015.

 G. W. F. Hegel: Φιλοσοφία και Πολιτική: Πολιτικά κείμενα αιχμής. «Ηριδανός», 2014.

 (Συλλογικό): Βασικά κείμενα φιλοσοφίας: Marcuse – Negri – Nietzsche - Robespierre. «Παπαζήσης», 2013.

 G. W. F. Hegel: Επιστήμη της λογικής: (Πρώτος τόμος – Πρώτο μέρος): Η διδασκαλία περί του Είναι. Η αντικειμενική Λογική. «Νόηση», 2013.

 Martin Heidegger: Περί πολιτικής, Περί αληθείας, Περί τεχνικής. «Ηριδανός», 2011.

 G. W. F. Hegel: Ποιος σκέπτεται αφηρημένα; Ανθολόγιο κειμένων του G. W. F. Hegel. «Gutenberg», 2011.

 Η εγελιανή άσκηση της φιλοσοφίας. «Σάκκουλας», 2011.

 Πλάτωνος: Λάχης. Λύσις. «Ζήτρος», 2008.

 G. W. F. Hegel: Επιστήμη της λογικής: Η μεγάλη λογική: Η υποκειμενική λογική ή διδασκαλία περί της έννοιας. «Παπαζήσης», 2005.

 Ο Hegel και η κατανοητική σκέψη: Η φιλοσοφική παιδεία και η δια-μόρφωση της ατομικότητας. «Δωδώνη», 2000.

 G. W. F. Hegel: Επιστήμη της λογικής: Η μεγάλη λογική (Πρώτος τόμος – Δεύτερο βιβλίο): Η υποκειμενική λογική ή διδασκαλία περί της ουσίας. «Δωδώνη», 1998.

 G. W. F. Hegel: Φαινομενολογία του πνεύματος α΄-β΄ τόμος. «Δωδώνη», 1993+1995.<

 Εξωτερικοί σύνδεσμοι 
 Δημοσιεύσεις

 Παραπομπές 

Κατηγορία:Έλληνες φιλόσοφοι
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών